M-1 (1994 albumas)

M-1 yra 1994 m. įrašytas ir išleistas perdarytų grupės Foje dainų rinkinys. Jis pasirodė CD ir MC formatu.

Į albumą įtrauktos dvi grupės Hiperbolė dainos – „Laužai“ ir „Sugrįžk“.

Remixai padaryti iš dainų, įėjusių į šiuos albumus: Žodžiai į tylą, Gali skambėti keistai, Vandenyje, Aš čia esu (picture disc). 

„Savo paties auka“ – prieš tai niekur nepasirodžiusi daina.

Andrius Mamontovas, komentuodamas savo 2001 m. albumą Clubmix.lt, rašo: „Senai turėjau mintį apie remixų albumą. 1994-ais metais tokį buvo išleidusi ir grupė FOJE (“M-1„). Tačiau anais laikais nebuvo dar tiek įrašų studijų bei nors kokių patirtį šokių muzikoje turinčių prodiuserių. Todėl tada savo dainas remixavome patys taip kaip leido ano meto techninės galimybės ir įsivaizdavimas apie tai kas yra remixas. Dabar daug kas pasikeitė.“  

 Dainos 

 Tamsoje  (techno mix)
 Arbata (dance mix) 
 Laužai 
 Bet (let D bass kick mix) 
 Vieną kartą Paryžiuje (100.2 bmp mix) 
 Savo paties auka 
 Sugrįžk 
 Krantas (symphonic mix) 

 Žmonės 

 Arnoldas Lukošius – klavišiniai, perkusija
 Andrius Mamontovas – balsai, gitaros, klavišiniai, programavimas, perkusija, karatalai
 Algimantas Kriščiūnas  – būgnai, perkusija, karatalai
 Darius Burokas  – bosinės linijos

Kategorija:Foje albumai
Kategorija:1994 albumai